Source: http://www.luju.ro/magistrati/dna/update-vicepresedintele-curtii-de-apel-timisoara-judecatorul-nicolae-catalin-serban-retinut-de-dna-pentru-ca-a-pretins-60-000-euro-pentru-a-aranja-doua-dosare-la-perchezitie-s-au-gasit-50-000-euro-in-biroul-notarial-al-sotiei-csm-a-dat-aviz-pentru-retiner
Timestamp: 2014-12-22 20:31:50+00:00

Document:
UPDATE - Vicepresedintele Curtii de Apel Timisoara, judecatorul Nicolae Catalin Serban, retinut de DNA pentru ca a pretins 60.000 euro pentru a aranja doua dosare! La perchezitie s-au gasit 50.000 euro in biroul notarial al sotiei! CSM a dat aviz pentru r
UPDATE - Vicepresedintele Curtii de Apel Timisoara, judecatorul Nicolae Catalin Serban, retinut de DNA pentru ca a pretins 60.000 euro pentru a aranja doua dosare! La perchezitie s-au gasit 50.000 euro in biroul notarial al sotiei! CSM a dat aviz pentru retinere si arestare. Judecatorul va fi prezentat la CAB cu propunere de arestare Joi, 15 martie 2012 18:20 | Scris de L.J. | | | Magistrati - Dna
UPDATE ora 21.00 - Vicepresedintele Curtii de Apel Timisoara, Nicolae Catalin Serban, a fost in cele din urma retinut de procurorii DNA pentru infractiunea de trafic de influenta si urmeaza sa fie prezentat, cel mai probabil in cursul zilei de vineri, la Curtea de Apel Bucuresti cu propunere de arestare preventiva pentru 29 de zile. Surse judiciare au lansat informatia ca in urma perchezitiilor dispuse, in biroul notarial al sotiei judecatorului s-ar fi gasit spaga de 50.000 euro, fapt ce a determinat retinerea judecatorului. Operatiunea a fost reusita cu sprijinul SRI.
Comunicatul oficial al DNA: Judecatorul a pretins 60.000 euro pentru a aranja doua dosare civile
Conform comunicatului de presa difuzat joi seara de DNA: “Procurorii din cadrul Directiei Nationale Anticoruptie efectueaza cercetari penale fata de inculpatul NICOLAE CATALIN SERBAN, judecator, vicepresedinte al Curtii de Apel Timisoara, in sarcina caruia s-a retinut infractiunea de trafic de influenta. Din Ordonanta de punere in miscare a actiunii penale intocmita de procurori a rezultat urmatoarea stare de fapt: In luna februarie 2012, inculpatul NICOLAE CATALIN SERBAN, in calitatea mentionata, a pretins de la invinuitul Chisarau Iacob suma de 60.000 euro, lasand sa se creada ca are influenta asupra membrilor completului de judecata ce avea spre solutionare doua dosare civile, ambele inregistrate pe rolul Curtii de Apel Timisoara, in scopul solutionarii favorabile a acestora. Ulterior, la data de 14 martie 2012, inculpatul Serban Nicolae Catalin a primit, cu ajutorul sotiei sale, de la invinuitul Chisarau Iacob suma de 50.000 euro, bani ce fusesera primiti de acesta din urma de la alte doua persoane. Avand in vedere calitatea de magistrat a inculpatului, la data de 15 martie 2012, Sectia pentru judecatori a Consiliului Superior al Magistraturii a incuviintat retinerea si arestarea preventiva a judecatorului Nicolae Catalin serban. Inculpatului i s-au adus la cunostinta acuzatiile in conformitate cu prevederile art. 6 alin. 3 Cod de procedura penala. La data de 15 martie 2012, procurorii anticoruptie au dispus retinerea acestuia pe o perioada de 24 de ore, urmand a fi prezentat la Curtea de Apel Bucuresti cu propunere de arestare preventiva pentru 29 de zile. In cauza se efectueaza acte de urmarire penala si fata de invinuitul CHISARAU IACOB, in sarcina caruia s-a retinut infractiunea de trafic de influenta. La instrumentarea acestui dosar, procurorii au colaborat cu ofiteri din cadrul Serviciului Roman de Informatii”.
Judecatorul a fost dus la DNA impreuna cu sotia sa notarul Ramona Serban
Sectia pentru Judecatori a Consiliului Superior al Magistraturii a dat, joi, aviz pentru retinerea si arestarea vicepresedintelui Curtii de Apel Timisoara, judecatorul Nicolae Catalin Serban, acuzat de DNA de luare de mita. Magistratul a fost ridicat miercuri seara de procurorii DNA Timisoara, odata cu sotia sa, notarul Ramona Serban, dar si cu seful Politiei Moldova Noua, Nicolae Sava, surse judiciare sustinand ca cei trei au fost prinsi in timp ce judecatorul si sotia primeau cei 50.000 de euro de la politist, care in acest caz ar fi avut rolul de intermediar pentru omul de afaceri Iacob Chisarau (n.n.-denuntator in acest caz), care dorea sa scape de o posibila condamnare intr-un dosar de ucidere din culpa. Dupa audierile care au avut loc la DNA Timisoara, atat Sava cat si Ramona Serban au fost lasati sa plece, iar judecatorul Catalin Serban a fost adus, in cursul zilei de joi, la DNA structura centrala, unde este audiat si la aceasta ora, procurorii urmand sa emita, cel mai probabil, ordonanta de retinere pentru 24 de ore pe numele sau. Chisarau a fost consilier judetean PDL din 2008 si este vicepresedinte al PDL Moldova Noua si secretarul filialei judetene a partidului, iar intre 1996 - 2000 a fost primar al orasului Moldova Noua. In 2011, in localitatea Sag, Chisarau a fost implicat intr-un accident rutier in urma caruia trei studenti au murit.
Judecatorul Catalin Serban este acuzat ca a primit, prin intermediul unui politist, o spaga de 50.000 de euro, pentru a face scapat un afacerist inculpat pentru ucidere din culpa Procurorii DNA l-au acuzat pe judecatorul Nicolae Catalin Serban, vicepresedinte la al doilea mandat al Curtii de Apel Timisoara, ca a pretins 60.000 de euro mita, din care ar fi primit 50.000, prin intermediul politistului Sava, pentru ca judecatorul sa intervina pe langa colegii sai magistrati ca sa solutioneze favorabil dosarul omului de afaceri Chisarau, acuzat de ucidere din culpa, in urma unui accident in care 3 studenti si-au pierdut viata. Conform unor surse judiciare, initial judecatorul Serban ar fi cerut 60.000 de euro, iar denuntatorul Chisarau s-ar fi declarat de acord si, pentru predarea banilor, omul de afaceri s-a intalnit la Naidas cu seful Politiei Moldova Noua, comisarul Nicolae Sava, cel care ar fi adus geanta la Timisoara. Sava s-a intalnit ulterior cu sotia judecatorului intr-un mall din oras, pentru a primi banii, insa pana la urma au mers amandoi intr-un apartament din centrul orasului Timisoara, unde seful Politiei Moldova Noua i-a dat sotiei judecatorului suma de 50.000 de euro, din cei 60.000 pretinsi. Se pare ca imediat dupa predarea banilor, in apartamentul in care se aflau sotia judecatorului impreuna cu comisarul Sava au intrat procurorii DNA. Trei birouri notariale care se aflau in cladirea in care s-au intalnit sotia judecatorului cu seful Politiei Moldova Noua, printre care si biroul notarial al sotiei judecatorului, au fost sigilate de anchetatori. Judecatorul Catalin Serban, la al doilea mandat de vicepresedinte al Curtii de Apel Timisoara, castigat prin concurs. Averea magistratului este impresionanta Judecatorul Catalin Serban este la al doilea mandat in functia de vicepresedinte al Curtii de Apel Timisoara, loc ocupat de acesta prin concurs, desfasurat la inceputul anului 2012. Conform ultimei declaratii de avere, inregistrata in 14 iunie 2011, judecatorul Catalin Serban are, impreuna cu sotia sa, un teren intravilan in Timisoara, cumparat in 2010, cu o suprafata de 316 metri patrati, dar si o casa de 200 de metri patrati, tot in Timisoara, achizitionata tot in 2010. Magistratul detine, de asemenea, si un autoturism Volkswagen Passat, luat in leasing in 2007, dar si un Fiat Panda, din 2004. Acesta a castigat, in 2010, 124.663 lei din munca de judecator, aproape 400 de lei ca formator la INM dar si 733 de lei ca profesor la Universitatea Tehnica din Cluj. De asemenea, judecatorul are o datorie bancara de 93.500 de euro. Sotia judecatorului, Ramona Serban, a intrat in avocatura in 2007, si, in aceasta calitate, in ultimul an fiscal a avut venituri de 8900 de lei, dar si 36.000 de lei din indemnizatia pentru cresterea copilului. Din noiembrie 2011, Ramona Serban a devenit notar. Accesari:4999
15 martie 2012 19:48
Astia da prosti si de care,deia cu diploma.Cum au realizat flagrantul daca nu au gasit bani ?Cine v-a facut procurori si politisti,dati-va imediat demisiile ,daca nu cumva este favorizare de infractor.Oricum ar fi mare RUSINE
16 martie 2012 03:13
Catalin Serban = Georgeta Buliga II: cursa, denuntator/provocator, Ionut Matei & CSM, probe - denunt + inregistrari din foarfeca, la .. la .. la ... si la .. la .. la..., 4,5 ani ani cu executare, provocare portocalie pe fata ! Si, b): oameni buni, spun de 100 de ani, vad ca e nevoie sa repet: sunteti in fiecare secunda filati, filmati, inregistrati, interceptati, urmariti, capcanati, atrasi in tot felul de combinatii securiste, cine nu e cu ei e impotriva lor ! Aia care nu vor sa inteleaga cum merg lucrurile, la zdup cu ei si sa lase locul cui trebuie ! Parerea mea ...
judecator = ceva neclar, tot mai mult
20 martie 2012 22:00
oare cum ar fi daca judecatorii ar fi respectati exact ca in Europa?
15 martie 2012 19:50
Incredibil acest modus operandi al procurorilor...te apuca rasu'-plansu'... In speta, avem un flagrant nereusit si un denunt al unui inculpat care cine stie ce acord are cu procurorii... Intr-un stat de drept niciun judecator nu ar admite sa continue o procedura penala impotriva cuiva doar pe asemenea "probe", dar sa mai si aresteze preventiv... Prea multi magistrati arestati si compromisi pe deja "clasicul" dnunt al unui inculpat/condamnat, daca se poate si in stare de detentie!
16 martie 2012 10:19
Dar de prea multi magistrati corupti nu zici nimic??? Aveti ce aveti cu procurorii pe acest site, tineti partea tuturor infractorilor, nu stiu cum va suportati...
16 martie 2012 16:59
Daca pare ca am luat apararea infractorilor corupti, va cer scuze pentru asta. Intentia mea nu a fost sa intru in fondul cauzei deduse, ci sa ma refer strict pe aspectele de procedura care ar trebui sa instituie un standard minim atunci cand se cere privarea cuiva de libertate. In concret, eu am criticat lipsa de temeinicie si legalitate a lipsirii de libertate a unei persoane (inculpat) pe indicile, probele si argumentele din speta! Daca, facand acest lucru, am creat impresia ca as avea ceva cu procurorii, vreau sa mentionez ca nu e adevarat. Daca dl Serban e vinovat, sa raspunda, dar in limitele unui proces echitabil!
16 martie 2012 17:06
by the way... Mi se pare cel putin la fel de grav grav faptul ca un procuror profeseaza la comanda politica, selectiv, abuziv, in colaborare cu "infractori/colaboratori", facandu-i scapati pe acestia din urma. Pentru mine ca cetatean al acestui stat, trebuie sa am garantia ca drepturile mele fundamentale sunt respectate si nu ca pot fi oricand victima unor scenarii si capcane ale unor case de productie gen DNA si DIICOT! Daca sunt asa bine pregatiti procurorii din acestestructuri, de ce nu sunt sa faca un flagrant asa cum trebuie, de ce apar tot felul de carpeli?
denuntatoru pdl ist a omorat 3 oameni si a ranit altii 3 dar e liber !!!!
iar judecatorul care nu era de fata si nici nu a luat - retinut>
si ce/i asa impresionant la avere? datoria la banca?
15 martie 2012 20:47
Pai, cine ar mai putea sa-i denunte pe magistrati? Aia carora le-a iesit spaga stau linistiti acasa, nu se dau in gat singuri.
C GH BOTIST 100%
15 martie 2012 21:08
Din comentariile citite aferente acestui art. rezulta ca nu prea se cunoaste faza secreta a flagrantului adica activitatile informativ/operative si de autorizare a lor. prima faza o constituie INFORMATIA potivit careia subiectul a luat, a dat sau urmeaza . Aceasta informatie se ,,PITROCESTE,, in secret, adica se verifica prin metode si cu mijloace confidentiale. daca se confirma se trece la alegerea scenariului in functie de calitatea persoanei, mediu loc, etc. Calitatea persoanei joaca un rol important pentru ca si plan informativ sunt competente dupa calitatea persoanei , functie de care se dau si aprobarile de :instalare in secret de tehnica, interceptare audio/video a tuturor modalitatilor de comunicare. Foarte multe actiuni de prindere in flagrant au la baza rezultatul unor interceptari solicitate in baza legii 51/1991 a sigurantei nationale care nu a fost amendata niciodata si unde ZAC foarte multe nelegiuri. Serviciile tin cu dintii ca aceasta lege sa nu fie modificata. Statul accepta sa fie condamnat la CEDO in loc sa-si schimbe aceasta lege. Aprobarea pentru Legea 51/1991 o da un judecator anume desemnat de ICCJ - agreat de SRI care este singura structura care ii elibereaza acces la informatii ss. Aprobarea se da pe un simplu raport informativ fara probe fara nimic. FAZA 2 se invoca art. 224 CPP si urmatoarele pe care cunoasteti si de aici orice avocat are acces. investigatorului sub acoperire ii sunt atribuite si activitatile din prima faza executate de servicii. Cu stima, Raspunde
15 martie 2012 21:21
saracu de vice...ajunge pe mina dragomirului si asta .....fix 29 zile incaseaza!!!! Raspunde
16 martie 2012 03:26
29 de zile e numai deschiderea, sa aiba rabdare, mai vede lumina soarelui peste fix 4,5 ani (Mihai Viorel, Buliga Georgeta ...), CSM & Ionut M. sunt la datorie, sentinta e gata, recursul respins ! Si, b): aa... ca n-a facut nimic, ca nu sunt probe, da' ce mai conteaza asta, ce sa o mai dam atata pe dupa visin, la urma urmei ei l-au crescut pe Papici, asa ca ..... asa-i trebuie, daca nu si-a tinut nevasta in casa ! Parerea mea ...
16 martie 2012 08:10
Pe cand se vor lua masuri si cu o anumita sefa de sectie de la Curtea de Apel Pitesti?
unu care stie!
pun pariu ca-i cerbu...si ca a "preluat" cauza,ca aia de la Timisoara nu voiau sa-l aresteze!Iar cu averea "impresionanta" cred ca v-ati tampit!Doua masini de fo 10.000 amandoua si o casa(daca o fi achitata si aia)!Nu mai puneti botu la "surse judiciare dna"
16 martie 2012 09:39
Da, mai draga, chiar asa ! Ce naiba se intampla, si televiziunile au innebunit de tot, ca are leasing pentru un bolid de lux si alte prostii de care ar trebui sa le fie rusine sa le dea pe post ! Cred ca cineva, sublimal, vrea sa intarate opinia publica impotriva judecatorilor, alta explicatie nu poate fi ! Asta e grav, inseamna ca am ramas tot multi si din ce in ce mai prosti ! In loc ca societatea civila, chiar prin televiziunile independente, sa cera probe si explicatii pentru scenariile si provocarile pe fata, noi cu totii stam tot ca prostii si cu mana in gura ! Inseamna ca asa ne trebuie, singura intrebare e: cine e la rand ! Si, b): pe fond, ma risc si zic: TEAPA, TEAPA, TEAPA ! Parerea mea ...
16 martie 2012 15:48
Lacomie, Lacomie si iar Lacomie. Oamenii astia traiesc in alta lume, se aresteaza in draci pe langa ei, si ei nu vad. Pozitiile pe care le ocupa sunt vremelnice si nu le dau nicio putere. La toti le va veni randul, cum i-a venit si lui Nastase ii va veni si lui Basescu, pentru ca atat UE cat si SUA ii folosesc pentru a-si atinge scopurile, dupa care ii dau prada la DNA sau cum se va mai numi in viitor. Pe lumea ailalta nu iau nimic cu ei, dar cred ca vor ajunge mai repede.
16 martie 2012 19:06
Baieti v-au placut filmele americane cu procese suportatile acum in viata de toate zilele.Apropo de DNA.
16 martie 2012 19:13
1)Nu esti departe de adevar aceste lucruri se intampla dincolo, DNA-ul a fost facut cu $ sua, FBI-ul a instruit DNA-ul rezultatul acelasi:multe erori juridice si multe abuzuri si infractiuni comise de anchetatori.2)Pentru mine, arta investigarii unor infractiuni este aceea de a descoperi adevarul prin probe legale, nu de a sta sa asculti telefoane sau a provoca savarsirea infractiunilor.Acum toate dosarele sunt facute pe interceptari, multe trecute pe la "machiaj".Pai pentru asta nici nu ne mai trebuie atat de mult personal doar un "procuror-regizor", "scribi-transcriptori" si serviciul tehnic si cu asta basta.Cand e vorba de DNA nici macar judecatori nu ne-ar trebui ca oricum sunt de decor, rechizitoriul trimis la LD Stanciu,A Popa,I Matei astia pun stampila "condamnat" si gata am terminat treaba rapid in 3 zile s-a incheiat cu totul.De ce trebuie sa mai simulam justitia cand putem scuti bani si timp?
17 martie 2012 07:48
E o mare farsa stimati domni... Facaturi DNA... Acest om nu putea face asa ceva... Nu il cunoasteti... Probabil ca a derajat pe cineva... si atunci a intrat in functiune Fabrica DNA... Cit despre denuntator... mai luati informatii locale dspre cine este Iacob Chisarau si ce se intimpla pe la politia de frontiera de acolo...
17 martie 2012 07:57
Circumscriu la opinia cu „impresionanta avere“. Cineva care face uzual trafic sau ce zic dinsii ca o fi facind, nu isi face credite si lizinguri prin banci... Sau si pe partea cealalta, daca era sa faca lizingul acela era demult achitat... Iar suma, mi se pare mica sa nu spun modica fata de pretentii... „50.000 de euro“, ca sa ce sa vorbeasca cu x care are un amic, amicul care are un prieten judecator la penale etc. Asta era pe comerciale fratilor... Nu avea treaba cu penalele... Si in final pe filiera ii ramineau si lui 10.000 ... Ce naiba ca e de ris/plins... Oricum e o degringolada... Unde sint bani, unde mai exact s-au gasit... Ca inteleg pe surse ca altfel nu stim... ca s-au gasit dupa... La perchezitie intr-un apartament... Apropos: de ce naiba nu au sigilat tot blocul... Ca inteleg ca persoana care ar fi adus banii uitase subit unde a intrat... A naibii amnezie... Si asa o fi aparut si plicul „la cercetari ulterioare“
17 martie 2012 07:59
17 martie 2012 08:29
VERDICTUL ZILEI - Va fi chemat Traian Basescu la PICCJ sa fie audiat pana de Craciun in dosarele penale in care nu mai are imunitate?
Vorbe de fumoar – 22.12.2014 – Milioane de euro pierdute la CEDO
Vorbe de fumoar – 21.12.2014 – Motivul pentru care Elena Udrea este ferita de DNA
Vorbe de fumoar – 19.12.2014 – La inceput de mandat, Iohannis poate supara SRI
Vorbe de fumoar – 18.12.2014 – Doar un candidat pentru functia de vice al CSM
Cand il apara pe GHETU la Cornetu tot ptr onorariu succes si se lauda cu relatii, nu se co ...
Actul de constituire al oricarei personae juridice, este acel inscris prin care au luat in ...
Trioul arogantei compus din corlatean, ponta si dragnea incep pelerinajul la parchet. Sper ...
NU pot decat sa felicit si AMRul care a ramas langa justitiabili, fata de CSM ul care a lu ...
Cu siguranta ca institutiile europene abilitate vor da castig de cauza U,N ...
Cum sa mai asteptam ani, cand avem un parlament atat de responsabil si care lucreaza numai ...
Politisti infractori...Procurori infractori.....Judecatori infractori.....Avocati infracto ...
Inca o spagara in minus.Asta-i bine dar nu suficient.Parlamentari, auziti ce va cere popor ...
Victoria AMR este foarte importanta.Este primul pas in declansarea "curateniei".Procurorii ...
adica ce am cerut noi de la CEDO ? pe tine oricum nu te mai primim in profesie !
Avocat la aia desfiintati in 1949 prin Legea 3 sau la aia infiintati legal de Bota? Oare ...
Scuze pentru omisiune : persoana in cauze se numeste NICOLETA CONSTANTINESCU.
Afisari 257064
Afisari 169413
Afisari 132454
Afisari 130063
Afisari 124781
Afisari 114304
Afisari 106316
Afisari 95996
Afisari 76005
Afisari 61368

References: CSM 
 CSM 
 ICCJ 
 CSM 
 CSM

 CSM